یہودیت

یہودی عقائد دی بنیاد خدا دی وحدانیت تے بنی اسرائیل دی فضیلت ہے۔Louis Jacobs.The Book of Jewish Belief. USA: Behrman House, Inc, (1984)

حضرت ابراہیم علیہ السلام دے بعد آپ دے فرزند سیدنا اسحاق اپݨے خطے وچ اپݨے والد دا پیغام لوگاں تک پہنچیندے ریہے.حضرت اسحاق علیہ السلام دے پردہ فرماوݨ توں بعد آپ دے پتر سیدنا یعقوب علیہ السلام نے اللہ تعالی دا پیغام قوم تک پہنچایا. یعقوب علیہ السلام دا ݙوجھا ناں "اسرائیل"ہئی جہیڑی بنیاد تے آپ دی اولاد بنی اسرائیل دے ناں نال مشہور تھئی تے آپ دے ١٢ پتراں دے نسلاں نال بنی اسرائیل دے ١٢ قبیلے وجود وچ آئے.


مزہبی اعتبار نال بنی اسرائیل دے عقائد و دین وچ حضرت ابراہیم علیہ السلام توں لا کے حضرت یعقوب (اسرائیل) علیہ السلام سمیت تمام انبیائے بنی اسرائیل(سوائے حضرت عیسی' علیہ السلام ) دے احکامات، صحائف، قوانین، عبادات، الہامی کتب سب شامل ہن جنہاں وچ تورات، ١٠ احکام تے زبور کوں خصوصی اہمیت حاصل اے. شخصیات وچ حضرت موسٰی، حضرت داؤد، حضرت سلیمان، حضرت یوشع تے حضرت عزیر علیہم السلام کوں خاص اہمیت حاصل اے. یہودیت انہاں سارے بنیادی عناصر دا مجموعہ تے امتزاج اے.
مقدس کتاباں
یہودیت دی سب توں اہم دينی كتاب تورات ہے جیہڑی نہ صرف یہودیاں كیتے بلكہ مسیحیت تے اسلام وچ وی آسمانی كتاباں وچ شمار كیتی ویندی ہے۔ تورات تناخ دا پہلا حصہ ہے۔ "تناخ" كوں اكثر انگريزی وچ عبرانی بائبل آکھا ویندا ہے كيونكہ تورات دے علاوہ اس وچ ݙو ٻئے حصے شامل ہن جنہاں وچ یہودی تاريخ و عقائد دے اہم عنصر بيان كیتے گئے ہن۔ تناخ دا ݙوجھا حصہ ہے "نوی إيم" يعنی انبياء تے تریجھا "كيتُوِيم" يعنی كتاباں يا درج كردہ چيزاں۔Corrigan et al. Jews, Christians, Muslims: A Comparative Introduction to Monotheistic Religions. Upper Saddle River: Prentice Hall, 1998. pp. 7-12

 علاقے 
زیادہ تر جرمنی، اسرائیل، امریکہ  تے ایران وچ رہندن.
ٻیا ݙیکھو
یہودیاں دی تاریخ
آدم قادمون

حوالے